Բայց ընտրողներին մեկ ուրիշ անակնկալ էլ էր սպասվում: Շմայսին քարոզելու և փառաբանելու էին եկել երկու հանրահայտ դեմքեր` դերասան, պրոդյուսեր, թիկնապահ ու «Ֆուլ կոնտակտ կարատե» մարզաձևի ֆեդերացիայի նախագահ Գոռ Վարդանյանը և ՀՀ սպորտի ու երիտասարդության հարցերի փոխնախարար, «Հայոց Արծիվներ» կազմակերպության ղեկավար Խաչիկ Ասրյանը: Այն, որ Շմայսի ընտրությունը կանգ էր առել այս անձանց վրա, ամենայն հավանականությամբ իր ներսում խորհրդանշական իմաստ է պարունակում: